ZAPISNIK

39. sjednice Vijeća Mjesnog odbora Trnovčica,

održane 6. kolovoza 2024.

u prostorijama mjesne samouprave Trnovčica, Trnovčica 2a

s početkom u 18,00 sati

NAZOČNI ČLANOVI VIJEĆA:

Ivan Matić, Ante Maretić, Matej Crnković, Mirko Gluhak, Robert Šiško, Vesna Šiško i Marija Vuković.

Predsjedava Ivan Matić, predsjednik Vijeća.

Zapisnik vodi Ante Maretić.


Predsjednik Vijeća konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati te otvara 39. sjednicu Vijeća Mjesnog odbora Trnovčica (u daljnjem tekstu: Vijeće).


Bez rasprave, jednoglasno (7 „za“)  Vijeće prihvaća tekst zapisnika 38. sjednice Vijeća, održane 8. srpnja 2024., bez izmjena.

Predsjednik Vijeća daje na glasovanje dnevni red koji je upućen uz poziv za 39. sjednicu Vijeća Mjesnog odbora Trnovčica, nakon čega je predloženi dnevni red jednoglasno prihvaćen (7 „za“) i glasi:

DNEVNI RED

1. Godišnji izvještaj o izvršenju Financijskog plana Mjesnog odbora Trnovčica za 2023.

– donošenje;

2. Prijedlog lokacija za postavljanja nadzornih kamera na divljim odlagalištima otpada –

donošenje zaključka;

3. Prijedlog lokacija za postavljanje javnih satova na području Mjesnog odbora

Trnovčica – donošenje zaključka;

4. Pitanja, prijedlozi i obavijesti
Ad 1.
Godišnji izvještaj o izvršenju Financijskog plana Mjesnog odbora Trnovčica za 2023.
Predsjednik usmeno informira članove Vijeća o predmetu rasprave i odlučivanja.

U raspravi sudjeluju svi nazočni članovi Vijeća.

Vijeće jednoglasno (7 „za“) donosi 

ZAKLJUČAK 


Vijeće Mjesnog odbora Trnovčica donosi Godišnji izvještaj o izvršenju Financijskog plana Mjesnog odbora Trnovčica za 2023.

Ad 2. Prijedlog lokacija za postavljanja nadzornih kamera na divljim odlagalištima otpada

Predsjednik Vijeća uvodno obrazlaže ovu točku dnevnog reda te nakon provedene rasprave u kojoj su sudjelovali svi nazočni, zaključeno je kako je od nadležnih službi Grada Zagreba potrebno zatražiti dodatne podatke o kriterijima koje je potrebno zadovoljiti kako bi se nadzorne kamere uopće mogle postaviti na određeno divlje odlagalište i koje bi tijelo obrađivao i pohranjivalo prikupljene snimke nadzornih kamera i s kojom svrhom.

Vijeće donosi

ZAKLJUČAK

Vijeće Mjesnog odbora Trnovčica poziva nadležna tijela Grada Zagreba da dostave podatke o kriterijima koje je potrebno zadovoljiti kako bi se nadzorne kamere uopće mogle postaviti na određeno divlje odlagalište i koje bi tijelo obrađivao i pohranjivalo prikupljene snimke nadzornih kamera i s kojom svrhom.

Ad 3.
 Prijedlog lokacija za postavljanje javnih satova na području Mjesnog odbora Trnovčica
Predsjednik uvodno obrazlaže točku dnevnog reda i otvara raspravu o istoj točki. U raspravi sudjeluju svi nazočni nakon čega se jednoglasno donosi sljedeći:

ZAKLJUČAK

Vijeće Mjesnog odbora Trnovčica predlaže postavljanje javnih satova na području Mjesnog odbora Trnovčica na sljedećim lokacijama:

1. Park poginulih dragovoljaca Trnovčice, prema prijedlogu stručnjaka za hortikulturu,

2. Ulica Trnovčica preko puta kućnog broja 117.
Ad 4.
Pitanja, prijedlozi i obavijesti
Nakon navedenog nije bilo dodatnih pitanja, prijedloga i obavijesti te je stoga predsjednik Vijeća zaključio sjednicu.

Završeno u 18,40 sati.

KLASA: 024-08/24-003/1587
URBROJ: 251-13-11-5/009-24-2
Zagreb, 6. kolovoza 2024.

Zapisnik sastavio: Ante Maretić
Zapisnik administrativno i tehnički obradila: Sandra Šukunda

